Roquetes celebra els 175 anys de la seva independència
Roquetes i Sant Marcel ja són ciutats agermanades
L’obra ‘De Roquetes vinc’ recorda el primer dia del municipi fa 175 anys
La ciutat commemora l’aniversari de la seua segregació de Tortosa i s’agermana amb la població francesa de Saint Marcel sur Aude
La Clásica Terres de l’Ebre sube a la categoría 1.1 de la UCI World Tour
La prueba, que se celebrará el 21 de julio, atrae a equipos profesionales de primer nivel y recorrerá las comarcas ebrenses
Celebrem el 14 d'abril. 1850-2025. 175Roquetes
Tríptic informatiu dels actes, exposicions i altres activitats programades a la Ciutat de Roquetes amb motiu de la Festa del 14 d'abril, celebrant l'any 2025 el seu 175è aniversari de la independència.
Generalitat de Catalunya. Departament d'Igualtat i Feminisme
Roquetes acull l’exposició urbana ‘Operació Aigua’, per conscienciar sobre el seu consum
L’exposició “Operació Aigua”, que té com a objectiu sensibilitzar sobre el consum responsable de l’aigua, es pot visitar a la Plaça dels Països Catalans de Roquetes fins al 30 de març. L’exposició, organitzada per l’Ajuntament de Roquetes amb el suport d’Agbar, busca conscienciar sobre la disponibilitat d’aigua, els seus usos i abusos, i l’impacte ambiental d’aquestes accions. La mostra, dirigida especialment a famílies i escolars, inclou quatre blocs temàtics. L’exposició ha arribat a Roquetes després d’haver-se mostrat en més de 60 poblacions de Catalunya.
Roquetes estrena una nova proposta ciutadana: el ‘Cafè amb l’alcalde’
Roquetes donat el tret de sortida a la iniciativa ‘Cafè amb l’alcalde’, amb una trobada entre Ivan Garcia i els veïns a La Mar Pastisseria per parlar de temes municipals d’interès. La reunió va ser un intercanvi d’opinions productiu sobre qüestions com la construcció d’un nou pavelló, el control dels animals de companyia i la circulació de patinets. Garcia va destacar la importància de la proximitat amb la ciutadania, i els assistents van valorar l’oportunitat de traslladar propostes directament a l’alcalde. La pròxima trobada serà el 4 d’abril al Supersà. Per participar-hi, cal inscripció prèvia.
Entra en funcionament l’edifici d’ampliació del CAP Roquetes per a millorar els serveis de rehabilitació
Ja està en marxa el nou edifici d’ampliació del CAP Roquetes. L’objectiu principal d’este nou edifici és acollir la rehabilitació ambulatòria de baixa i mitjana complexitat de l’Hospital de Tortosa Verge de la Cinta i traslladar també la rehabilitació del CAP Baix Ebre, permetent així destinar noves àrees a consultes polivalents per atendre activitats assistencials de diversos serveis de la zona. L’ampliació consisteix en un edifici annex al CAP Roquetes, amb una àrea de recepció de 120 metres quadrats, una zona tècnica de gairebé 600 metres quadrats que inclou un gimnàs, vestidors, 15 boxs de tractament i fins a 8 sales, entre elles una d’hidroteràpia. També s’hi han habilitat espais de suport i per al personal. Un espai que aposta per la millora de la qualitat assistencial. Aquesta ampliació ha comportat una inversió de prop de 3 milions d’euros, finançats mitjançant els fons (NextGeneration EU), i suposa un augment de 1.068 metres quadrats a l’espai actual del CAP.
La Policia Local de Roquetes estrena dues noves motos
La Policia Local de Roquetes ha incorporat dos noves motocicletes Honda de gran cilindrada, amb tecnologia avançada i un sistema de combustió més net. Estes motos, que han costat prop de 18.000 euros, milloren el patrullatge de proximitat i permeten una resposta més àgil davant incidents. Des del consistori han destacat que les motos seran útils per controlar el trànsit, sobretot en actes específics. A més, són motos tot camí, aptes per moure’s per asfalt i camins rurals, millorant així l’accessibilitat a zones de difícil accés. En estes dos incorporacions la flota de la Policia Local ara compta amb cinc vehicles.
El CV Roquetes presenta els seus equips per a la temporada 2024/2025
El Club Vòlei Roquetes ha presentat este cap de setmana els més de 250 jugadors i jugadores que defensen la camiseta del club esta temporada 2024-2025. En total hi ha 22 equips en competició, 14 dels quals federats a la Federació Catalana de Voleibol i a la Federació Espanyola. Des del club fa anys que estan treballant per impulsar este esport a les Terres de l’Ebre i poder crear lligues territorials. La jornada no va poder acabar de millor manera després que el sènior masculí s’imposés per 3 a 1 al Conqueridor “B”. D’esta forma els d’Agustín Rodríguez s’impulsen encara més per poder disputar la fase d’ascens.
Roquetes engegarà una nova línia de transport urbà a la Ravaleta, els Pilans i la Torre d’en Gil
Roquetes engegarà una nova línia de transport urbà per connectar el municipi amb els nuclis urbans de la Ravaleta, els Pilans i la Torre d’en Gil. En un primer moment ho farà com a prova pilot gratuïta per a tots els usuaris i amb quatre freqüències diàries, dos de matí o dos de tarda. L’objectiu d’aquesta iniciativa és promoure la mobilitat sostenible, alhora que apropar els serveis essencials a la ciutadania. La línia es posarà en funcionament el pròxim 15 d’abril i fins al 2 de juliol, de dilluns a divendres. Tindrà 23 parades.